CELEX: 32011R0159
Language: fi
Date: 2011-02-21 00:00:00
Title: Komission asetus (EU) N:o 159/2011, annettu 21 päivänä helmikuuta 2011 , nimityksen rekisteröimisestä aitojen perinteisten tuotteiden rekisteriin (Spišské párky (APT))

22.2.2011   
            
            
               FI
            
            
               Euroopan unionin virallinen lehti
            
            
               L 47/5
            
         KOMISSION ASETUS (EU) N:o 159/2011,
   annettu 21 päivänä helmikuuta 2011,
   nimityksen rekisteröimisestä aitojen perinteisten tuotteiden rekisteriin (Spišské párky (APT))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden rekisteröimisestä aidoiksi perinteisiksi tuotteiksi 20 päivänä maaliskuuta 2006 annetun neuvoston asetuksen (EY) N:o 509/2006 (1) ja erityisesti sen 9 artiklan 4 kohdan ensimmäisen alakohdan,
   sekä katsoo seuraavaa:
   
               (1)
            
            
               Tšekin ja Slovakian hakemus nimityksen ”Spišské párky” rekisteröimiseksi julkaistiin Euroopan unionin virallisessa lehdessä
                   (2) asetuksen (EY) N:o 509/2006 8 artiklan 2 kohdan ensimmäisen alakohdan mukaisesti ja mainitun asetuksen 19 artiklan 3 kohdan nojalla.
            
         
               (2)
            
            
               Koska komissiolle ei ole toimitettu asetuksen (EY) N:o 509/2006 9 artiklan mukaisia vastaväitteitä, nimitys olisi rekisteröitävä.
            
         
               (3)
            
            
               Hakemuksessa pyydettiin myös asetuksen (EY) N:o 509/2006 13 artiklan 2 kohdassa tarkoitettua suojaa. Nimitykselle ”Spišské párky” olisi annettava tällainen suoja, koska ei ole esitetty vastaväitteitä, joiden perusteella olisi voitu osoittaa, että nimeä käytetään laillisella, tunnustetulla ja taloudellisesti merkittävällä tavalla samankaltaisista maataloustuotteista tai elintarvikkeista,
            
         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   Asetuksen (EY) N:o 509/2006 13 artiklan 2 kohdassa tarkoitettua suojaa sovelletaan.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä helmikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 93, 31.3.2006, s. 1.
   
      (2)  EUVL C 95, 15.4.2010, s. 34.
   
      LIITE
      Ihmisravinnoksi tarkoitetut perussopimuksen liitteeseen I kuuluvat tuotteet:
      
         Luokka 1.2   Lihavalmisteet (kuumennetut, suolatut, savustetut jne.)
      
      TŠEKKI JA SLOVAKIA
      Spišské párky (APT)
      Nimen käyttö on varattu.